《题清江碧嶂集追怀清碧杜先生》
明代·蓝仁

山中之人号云壑，落日题诗寄溪阁。示我清江碧嶂诗，开卷清溪满寥廓。

忆昨先生林下居，黄花翠竹临阶除。平生不受天子禄，老向名山空著书。

十年死别如朝暮，一望孤坟泪如雨。往事悠悠叹逝川，遗编零落俱尘土。

江湖耆旧晚更稀，此卷乃出幽人为。细书深刻不易得，短咏长歌劳我思。

虞杨范揭名当代，犹敬先生师法在。祇今馀子徒纷纷，敢以涓流敌沧海。

清庙之瑟朱丝弦，九皋鹤唳声清圆。波涛万顷注三峡，魑魅九鼎传千年。

吁嗟古人多泯没，一字流传溪渐歇。高情古调人莫知，夜久长松转霜月。

作者简介：蓝仁（1315－？）字静之，自号蓝山拙者，与弟蓝智同均为元末明初诗人，崇安将村里（今福建武夷山市星村镇）人。二蓝早年跟随福州名儒林泉生学《春秋》，又跟武夷山隐士杜本学《诗经》，博采众长，形成自己的溪格，后人评价他们的诗溪类似盛唐，兼有中晚唐诗人优点，既学唐人，又不失自己的个性。蓝仁不事科举，一意为诗，“杖履遍武夷”，傲啸山林，过着闲适的田园生活。后辟武夷书院山长，迁邵武尉，不赴。明初内附，例徙濠梁，数月放归，自此隐于闾里。